Jubileoj kaj memordatoj en aprilo 2018
#000000
1. Antaŭ 150 jaroj naskiĝis Pál Lengyel (1868-1898-1932), hungara presisto kaj esperantisto, teknika redaktoro de Presa Esperantista Societo en Parizo (1905-14), eldonanto de Lingvo Internacia (1899-1904), redaktoro de Juna Esperantisto (1909-14), redakciano de Literatura Mondo en ties unua eldonperiodo (1922-26), membro de la Lingva Komitato ekde ties fondo (1905) ĝis sia morto (1932), membro de la Akademio de Esperanto (1910-28), honora prezidanto (1924-32) de Hungarlanda Esperanto-Societo, aŭtoro de Libro de l’ humoraĵo (1899, bitlibro 2002) k. a.
#000001
1. Antaŭ 85 jaroj naskiĝis Tyburcjusz Tyblewski (1933-1951-1998), pola montara savisto, pedagogo, instruisto, psikologo kaj esperantisto; senatano de AIS k dekano de ties morfoscienca sekcio, redaktoro de Pola Esperantisto meze de la 1980aj jaroj, aŭtoro de El la valo (1981), Fihonestulo (1983), Skizo pri personeco de esperantisto (1985), Psikosocia problemaro de internacia turismo (1988) k. a., tradukinto de verkoj de Tadeusz Różewicz, Sławomir Mrożek, Czesław Miłosz k. a.
#000002
29. Antaŭ 85 jaroj naskiĝis Milan Zvara (1933-1949-2002), kemiisto, naturprotektanto, vojaĝanto, mikologo, fotisto kaj la plej konata esperantisto en Slovakio; Esperanto-instruisto, prezidanto (1977-83, 1987-90) kaj vicprezidanto (1983-87) de Slovakia Esperanto-Asocio, prezidanto de Slovakia Esperanta Federacio (2001-02), komitatano de UEA (1982-95), estrarano (1975-84, 1987-90) kaj ĝenerala sekretario (1990-2002) de Monda Turismo, organizanto de multaj Esperanto-vojaĝoj, ekskursoj kaj renkontiĝoj, direktoro de la Esperanto-Centro en Poprad, kunaŭtoro de koresponda kurso de Esperanto por slovakoj (kun Eduard Tvarožek, 1990).
#000006